Ahoj moji milí, dúfam, že vás môžem takto....

V prvom rade, blahoželám k úspešnej maturite☺ Super správa, čo? Aj pre vás aj pre nás by to bolo o držku.... ☹ Ale došlo mi, že vás vlastne už ani neuvidím... žiadna rozlúčka, nič ☹

No ale vrátim sa ešte trochu k povinnostiam, keďže k úspešnej maturite bude treba najprv ročník uzavrieť...som myslela, že máme ešte času a času a figu.

Z MMR ste písali písomku, okrem Dominky a Viky.. dám vám teda test z poslednej témy a babám teda aj to, čo sme písali.

ZYPko – tam mi máte teraz posielať práce ohľadne pracovného práva..... to bude 1 známka, ale budeme potrebovať ešte 1. Vašou úlohou bude napísať aké boli výsledky volieb, zloženie novej vlády, včítane ministrov, predsedu parlamentu. Čo to je programové vyhlásenie vlády? A posledná – čo si vy myslíte, ako sa zhostila nová vláda vládnutia v tejto ťažkej dobe? Robí dobré rozhodnutia? Súhlasíte s nimi? Takže toto tiež oznámkujem.

CND – tam máte všetci po 1 známke z písomky, ešte teda budeme potrebovať 1, tak vám tiež test pripravím.

Termín – 1. máj

**TEST MMR (posledné učivo) - všetci**

1. stručne popíšte obdobia, pri kt. hovoríme o vzniku profesie manažéra

2 . vysvetlite pojem operačný manažment

3. aké predpoklady musí mať manažér

4. je dôležitá u manažéra autorita? Aká druh autority je dôležitejší?

5. vysvetlite pojem vedenie ľudí

6. Čo rozumieme pod pojmom štýly vedenia a stručne popíšte jednotlivé druhy

7. vysvetlite čo znamená motivácia ľudí a aká motivácia môže byť?

8. čo manažér robí pri hodnotení zamestnancov a aké hodnotenia poznáme?

9. Ako postupuje manažér pri tzv. konštruktívnej kritike?

10. Aké chyby môžu nastať pri hodnotení?

**TEST MMR (Dominka, Viky a príp. Paľko)**

1.. Vysvetlite pojem organizovanie

2. vysvetlite pojem organizačná štruktúra

3 .nakreslite príklad pre funkčnú štruktúru

4. akých podnikov sa týka divizionálna štruktúra?

5. čo je to holdingová spoločnosť?

CND – vyberiete si jednu tému z ponúkaných a spracujete ju na 2 strany rukou písané..(A4)

Témy: - náklady a výnosy (definícia, členenie...)

* Banková sústava
* Daňová sústava
* Živnostenské podnikania
* Obchodné spoločnosti

Na papieri alebo v zošite bude vidno na 1. strane vaše meno, ok?

No, je toho na pár dní dosť, ale už potom budete mať pokoj... ☺